
CONTRACT DE PRESTARI SERVICII
                                                                     nr. /data 
1. Preambul

În temeiul Legii 98/19.05.2016 privind  achiziţiile publice s-a încheiat prezentul contract de achizitie publica de servicii, între:
UNIVERSITATEA „Alexandru  Ioan  Cuza” din Iași, cu sediul în Iaşi, B-dul Carol I nr. 11, tel. 0232/201139, Fax 0232/201117, cod fiscal 4701126,  cont  nr. RO62TREZ23F650601200130X, deschis la Trezoreria Municipiului Iaşi, reprezentată prin Rector Prof. Univ. Dr. Liviu-George MAHA  şi Director financiar-contabil – Ec. Liliana IFTIMIA, în calitate de AUTORITATE CONTRACTANTĂ, 

şi
..........................., cu sediul social în ................................, cod unic de înregistrare fiscală nr. ......................, număr de înmatriculare în registrul comerțului ...................., cont virament nr. .......................................... deschis la Trezoreria ...................., legal reprezentată prin administrator ......................, in calitate de Contractant, pe de altă parte.
denumite, în continuare, împreună, "Părțile" și care,

având în vedere că:

· Autoritatea contractantă a derulat  achiziția de servicii de Urmarire curenta si speciala a comportarii in exploatare pentru cladiri,  inițiată atât prin  publicarea pe site-ul instituției www.uaic.ro, în secțiunea Achiziții Publice, a Solicitării de ofertă nr....................., cât și prin transmiterea acesteia către posibil ofertanți;

· prin Nota de atribuire  nr. ..................... a fost declarată câștigătoare Oferta Contractantului ........................... 

au convenit încheierea prezentului Contract.

2. Definiţii
2.1  În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;
f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop

g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

3. Interpretare
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

4. Obiectul principal al contractului

4.1. Contractantul se obligă să presteze începând cu semnarea contractului : servicii de urmarire curenta si speciala a comportarii in exploatare pentru cladirile prezentate in tabelul de mai jos:

	Nr. crt.
	Denumire obiectiv
	Categorie de importanta
	ADC (mp)
	Regim înălțime
	Tip de UCT Propus
	

	1
	Universitate - Corp A
	B
	29611,0
	S+D+P+2E
	Specială
	

	2
	Institutul pedagogic corp A - Corp D
	B
	6250,0
	P+2E
	Specială
	

	3
	Universitate - Corp B
	C
	30930,0


	D1+D2+D3+P+3E
	Curentă
	

	4
	Imobil Olga Bancic - "Casa Catargi" - Corp H 
	C
	1100,0
	S+P+1E
	Curentă
	

	5
	Cladire pt Administr. Universitatii - Corp J
	C
	1208,0
	S+P+M
	Curentă
	

	6
	Corpul I - Catedra de stiinte sociale
	C
	953,8
	S+P+1E
	Curentă
	

	7
	Universitate - Corp C
	C
	6064,0
	D+P+8E
	Curentă
	

	8
	Imobil Bd. Independentei 3 - Muzeu de ist. Nat - Birouri - Corp B
	C
	350,0
	S+P+1E+M
	Curentă
	

	9
	Casa de oaspeti Balmus - Copou
	C
	417,0
	S+P+1E
	Curentă
	

	10
	Cladire  T. Maiorescu 12
	C
	481,0
	S+P+M
	Curentă
	


  în conformitate cu prevederile din prezentul Contract, Anexa nr. 1 – Caietul de sarcini, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare.

4.2.  Autoritatea contractantă se obligă să plătească contractantului serviciile efectiv prestate de acesta, cu respectarea prețului unitar  convenit în prezentul contract. 

5. Preţul contractului

5.1.  Preţul contractului,  respectiv a serviciilor ce vor fi prestate de către contractant,  este de ..................... lei  la care se adaugă ..................... lei reprezentând TVA. 

6. Durata contractului

6.1. Durata prezentului contract este până la data îndeplinirii de către ambele părți a obligațiilor contractuale.

6.2. Serviciile ce fac obiectul prezentului contract  vor fi prestate în perioada cuprinsă între data semnării contractului si  depunerea raportului pentru anul 2025 (pana  la data de 15.12.2025).
7. Executarea contractului

7.1. Executarea contractului începe după semnarea acestuia de cãtre ambele pãrţi.

8. Documentele contractului

8.1. Documentele contractului sunt:

(i) solicitarea de ofertă nr. ______________;

(ii) oferta contractantului înregistrată la sediul Autorității Contractante cu nr.---/--.--.2025
(iii) convenție în domeniul securității și sănătății în muncă; 

(iv) convenţie privind  situaţiile  de  urgenţă (apararea  împotriva  incendiilor  şi  protecţiei  civile);
(v) Acte aditionale, care vor devin anexe la contract, pe masura producerii lor.

9. Obligaţiile principale ale contractantului

9.1. Contractantul se obligă să asigure:

a) prestarea  serviciilor ce fac obiectul contractului cu respectarea cerințelor  din solicitarea de ofertă a autorității contractante și în conformitate cu cele  prezentate în oferta contractantului.

b) respectarea legislației, normelor, prescipțiilor și regulamentelor privind igiena muncii, protecția muncii, gospodărirea apelor,protecția mediului, prevenirea și combaterea incendiilor;

c) resursele umane, materiale și instalațiile, echipamentele, utilajele necesare pentru îndeplinirea contractului de servicii;

d) contractantul este responsabil pe toată durata contractului de siguranța tuturor operațiunilor și metodelor de prestare a serviciilor.

9.2. Contractantul are obligaţia de a prezenta în termen de 5 zile de la semnarea contractului, o asigurare de răspundere civilă profesională, ce va cuprinde toate riscurile ce ar putea apărea privind serviciile prestate.

Asigurarea de răspundere civilă profesională se va emite de către o agenție de asigurare autorizată și se va prezenta Autorității contractante în original/copie, însoțită de dovada plății primei de asigurare (în copie) și de condițiile de asigurare.  

Contravaloarea primelor de asigurare va fi suportată de către contractant. 

În cazul în care contractantul, prin activitatea desfașurată, produce pagube Autorității contractante, acesta din urmă are dreptul de a se adresa direct asiguratorului cu care Prestatorul a încheiat polița de asigurare pentru a fi despăgubit.

9.3. Contractantul va întocmi un raport de urmărire curentă și specială a comportării în exploatare a clădirilor pentru anul 2025, ce va fi înaintat pentru verificare si aprobare de Inspectoratul de Stat in Constructii-ISC Iasi.

Dupa verificarea raportului de urmărire curentă și specială a comportării în exploatare a clădirilor pentru anul 2025, de reprezentantul numit de ISC-Iasi, acesta va fi predat Autorității contractante până la data de 15.12.2025, în format tipărit cât și electronic astfel:

- 2   exemplare original in format tiparit

- 2   exemplare DVD cu documentația finală completă, vizată și stampilată, scanată color, format PDF.

9.4. În vederea efectuării plății pentru serviciile prestate contractantul va emite si incarca factura fiscala in sistemul RO e-factura.
Contractantul va emite factura după semnarea procesului verbal de recepție la finalizarea prestării serviciilor.

9.5. Contractantul se obligă să presteze serviciile, să asigure resursele umane, materialele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale.

9.6. Contractantul se obligă să despăgubească autoritatea contractantă, numai ca urmare a existenței unei hotărâri judecătorești definitive în acest sens, împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, determinate de culpa exclusivă a contractantului, cu excepţia situaţiei în care o astfel de încălcare rezultă din respectarea solicitării de oferte întocmită de către  autoritatea contractantă.

9.7. Contractantul se obligă să respecte în timpul prestării serviciilor, în spațiile autorității contractante, normele de protecție a muncii și cele de prevenire și stingere a incendiilor.

9.8. Contractantul îşi asumă şi toate celelalte responsabilităţi care rezultă din celelalte clauze ale prezentului contract şi care nu au fost enumerate în prezentul capitol.

10.  Obligaţiile principale ale autorității contractante

10.1. Autoritatea contractantă are obligaţia de a efectua plata către contractant în termen de: 

a) 30 de zile calendaristice de la data la care factura electronica este disponibila spre descarcare de către Autoritatea Contractanta, din sistemul RO e-factura, daca receptia bunurilor este anterioara acestei date;

b) 30 de zile calendaristice de la data receptiei bunurilor daca factura electronica este disponibila spre descarcare de către Autoritatea Contractanta din sistemul RO e-factura, la data receptiei ori anterior acestei date. 
Se va mentiona, in mod obligatoriu, pe factura fiscala codul CPV 71319000-7– Servicii de examinare a constructiilor. 
Factura se va emite si incarca in sistemul RO e-factura după semnarea procesului verbal de recepție la terminarea serviciilor, acceptat fără obiecțiuni de către autoritatea contractantă.
10.2. Plata se face în lei în contul contractantului nr. ................................, deschis la Trezoreria ...................... 

10.3. Autoritatea contractantă  are obligaţia să  transmită  Contractantului  informaţiile  solicitate  de  acesta  şi  care  îi  sunt necesare  în  realizarea  obiectului  contractului  la termenul convenit.

11. Sancţiuni pentru neîndeplinirea culpabilă a obligaţiilor 

11.1. . Nerespectarea obligaţiilor asumate prin prezentul contract de cãtre una din pãrţi dã dreptul pãrţii lezate de a considera contractul de drept reziliat,  rezilierea operând în termen de  3 zile de la comunicarea declarației de reziliere trimisă de partea lezată, dacă în termenul de 3 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate, fără intervenţia instanţei de judecată, partea lezată având dreptul de a pretinde plata de daune-interese.
11.2.  i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,25% din valoarea în lei a serviciilor neprestate în termenul prevăzut la art. 6.2.,   calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale, fără ca valoarea totală a penalităților să poată  depăși suma asupra căreia au fost calculate.
ii) În cazul în care autoritatea contractantă, din culpa sa exclusivă,  nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligaţiilor, fără ca valoarea totală a penalităților să poată  depăși suma asupra căreia au fost calculate.

11.3. Autoritatea contractantă îşi rezervă dreptul de a denunţa unilateral contractul de furnizare, în cel mult 10  zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5. Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului,  cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.
12. Garanţia de bună executie a contractului –nu este cazul;

13. Alte responsabilităţi ale contractantului

13.1. (1) Contractantul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

(2) Contractantul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în vederea executării contractului.

13.2. Contractantul este pe deplin responsabil pentru execuţia serviciilor în conformitate cu  cerințele specifice din caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toata durata contractului.

13.3. Contractantul răspunde de respectarea normelor de sănătate și securitate în muncă P.S.I. și protecția mediului specifice activității desfășurate, fără a periclita viața sau sănătatea oamenilor sau a aduce prejudicii materiale.

14. Recepţie şi verificări

14.1. Recepția serviciilor se va face în baza unui proces verbal  de predare-primire a raportului de urmărire curentă și specială a comportării în exploatare a clădirilor pentru anul 2025, la care se va anexa un borderou cu piesele scrise și desenate.

14.2 Serviciile prestate de contractant vor fi receptionate de autoritatea contractantă doar în cazul în care acestea corespund cerințelor/ specificaţiilor din solicitarea de ofertă.

Dacă serviciile prestate de CONTRACTANT nu corespund cerințelor / specificaţiilor din solicitarea de ofertă, autoritatea contractantă nu va receptiona serviciile întocmind în acest sens un Proces verbal de refuz în care va expune motivele ce au condus la refuz.

În cazul în care serviciile, sunt necesare în continuare AUTORITĂȚII CONTRACTANTE, CONTRACTANTUL are obligația, ca pe cheltuiala sa:

a) să presteze din nou serviciiile respinse; sau

b) să facă toate modificările necesare pentru ca serviciile să corespundă cu specificațiile din solicitarea de ofertă și oferta depusă de contractant, în maximum 3 zile de la încheierea procesului de refuz a recepției, în caz contrar, urmând a fi aplicate prevederile art.11.1 din prezentul contract.
15. Amendamente 

15.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.


16. Subcontractanţi

16.1. Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

16.2. Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3. (1) Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4. Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
17. Forţa majoră

17.1. Orice eveniment imprevizibil sau inevitabil care împiedicã, în parte sau în totalitate, îndeplinirea obligaţiilor contractului, va fi considerat un caz de forţã majorã. 

17.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
17.4. Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

17.5. Dacă forţa majoră acţionează sau se estimează că va acţiona o perioadă mai mare de 1 lunã, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.


18. Încetarea contractului

18.1. Prezentul contract încetează în următoarele cazuri:

a) părţile convin de comun acord încetarea contractului;

b) expirarea duratei contractului;

c) prin reziliere, în condiţiile clauzelor din prezentul contract;

d)în cazul procedurii de faliment, a retragerii autorizaţiei de funcţionare a unuia din contractanţi;

e) prin denunţare unilaterală în condiţiile prevăzute la art. 223(1) din legea 98/2016, și a  clauzelor din prezentul contract.

f) prin imposibilitate de executare, în condiţiile art. 17.
18.2. Autoritatea contractantă îşi rezervă dreptul de a rezoluţiona/rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i)
Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii)
Contractantul subcontractează părţi din Contract fără a avea acordul scris al Autorităţii contractante;

(iii)
Contractantul cesionează drepturile şi obligaţiile sale fără acordul scris al Autorităţii contractante;

(iv)
Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(v)
Devin incidente oricare alte incapacităţi legale care să împiedice executarea Contractului;

(vi)
Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(vii)
în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(viii)
la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(ix)
în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(x)
În cazul în care împotriva Contractantului se deschide procedura falimentului;

(xi)
Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xii)
Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

18.3.
Contractantul poate rezoluţiona/rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i)
Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii)
Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

18.4.
Rezoluţiunea/Rezilierea Contractului în condiţiile pct. 18.2 şi pct. 18.3 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

18.5.
Prevederile prezentului Contract în materia rezoluţiunii/rezilierii Contractului se completează cu prevederile în materie ale Codului Civil în vigoare.

18.6.
În situaţia rezoluţiunii/rezilierii totale/parţiale din cauza neexecutării/executării parţiale de către Contractant a obligaţiilor contractuale, acesta va datora Autorităţii contractante daune-interese cu titlu de clauză penală în cuantum egal cu valoarea obligaţiilor contractuale neexecutate.

19. Soluţionarea litigiilor

19.1. Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2. Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează în primă instanţă de către secţia comercială a tribunalului în circumscripţia căruia se află sediul autorităţii contractante. 

20. Confidențialitatea informațiilor și protecția datelor cu caracter personal 

20.1. O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale. 

20.2. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. 

20.3. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

20.4. Colectarea, prelucrarea și stocarea/arhivarea datelor cu character personal se vor realiza în conformitate cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic. 

20.5. Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract. 

20.6. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe. 

20.7. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

21. Limba care guvernează contractul
21.1. Limba care guvernează contractul este limba română.

22. Comunicări

22.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

 (2) Orice document scris trebuie înregistrat atât în momentul transmiterii cât şi în momentul primirii.

22.2. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.


23.Nulităţi

23.1. Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.


24. Legea aplicabilă contractului
24.1. Contractul va fi interpretat conform legilor din România.
Părţile au înţeles să încheie azi ....................... prezentul contract în două exemplare, câte unul pentru fiecare parte.  

